
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 115 

” " ’ 9 Ιουνίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

113. Τροποποίηση των διατάξεων του από 2/16.5.1959 

β. δ/τος "περί κτηνιατρικού υγειονομικού ελέγχου 
του γάλακτος" (Α' 89)... 

114. Τροποποίηση και συμπλήρωση διατάξεωντου κα¬ 

ταστατικού και του Κανονισμού Ανεργίας του Τα¬ 
μείου Συντάξεων Προσωπικού Εφημερίδων Αθη¬ 
νών και Θεσσαλονίκης. 

ΑΠΟΦΑΣΕΙΣ 

Έγκριση του Διετούς Προγράμματος συνεργασίας 
μεταξύ του Υπουργείου Εργασίας και Κοινωνικών 
Ασφαλίσεων της Ελλάδος και του Υπουργείου Ερ¬ 
γασίας και Κοινωνικών Ασφαλίσεων της Κύπρου σε 
θέματα εργασίας 1998 - 1999. (Λευκωσία, 
18.1.1999). 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 113 
Τροποποίηση των διατάξεων του από 2/16.5.1959 β. δ/τος 
"περί κτηνιατρικού υγειονομικού ελέγχου του γάλα¬ 
κτος" (Α' 89) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 20 του Ν. 248/1914 "Περί οργανώσεως 
της Ζωοτεχνικής και Κτηνιατρικής Υπηρεσίας" (Α' 110), 
όπως το άρθρο αυτό προσετέθη με το άρθρο μόνο του 
α.ν. της 23/24 Ιανουάριου 1936 “Περί συμπληρώσεωςτου 
Ν. 248/1914 "Περί οργανώσεως της Ζωοτεχνικής και Κτη¬ 
νιατρικής Υπηρεσίας (Α' 47) και του άρθρου 21 παρ. 4 του 
αυτού Ν. 248/1914, όπως αυτό προσετέθη με το άρθρο 
πρώτο του Ν. 4085/1960 (Α' 110). 

β) του άρθρου 29 Α του Ν. 1558/1985 "Κυβέρνηση και 
Κυβερνητικά Όργανα (Α' 137) όπως το άρθρο αυτό προ¬ 
σετέθη με το άρθρο 27 του Ν. 2081/1992 "Ρύθμιση του θε¬ 


σμού των Επιμελητηρίων, τροποποίηση διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις" (ΑΊ54) και τροποποιήθη¬ 
κε με το άρθρο 1 του Ν. 2469/1997 "Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις" (Α'38). 

2. Την Α.Π. 3396/3.11.1998 Απόφαση του Πρωθυπουρ¬ 
γού και του Υπουργού Γεωργίας Ανάθεση αρμοδιοτήτων 
στους Υφυπουργούς Γ εωργίας Κωνσταντίνο Βρεττό και 
Παρασκευά Φούντά" (Β' 1165). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την 122/1999 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Γεωργίας, απο¬ 
φασίζουμε: 

Άρθρο 1 

Τροποποίηση διατάξεων 

Η παρ. 6 του άρθρου 12 του από 2/16.5.1959 Β.Δ/τος (Α' 
89), όπως αντικαταστάθηκε με το άρθρο 5 του Π.Δ/τος 
430/1981 (Α' 115) και το άρθρο μόνο το Π.Δ/τος 104/1988 
(Α'46), αντικαθίσταται ως εξής: 

" 6. α. Ως "παστεριωμένο γάλα" νοείται το γάλα το 
οποίο έχει υποβληθεί σε επεξεργασία που περιλαμβάνει 
την έκθεση σε υψηλή θερμοκρασία για μικρό χρονικό 
διάστημα (τουλάχιστον 71,7° Ο για 15 δευτερόλεπτα ή 
ισοδύναμος συνδυασμός) ή σε διαδικασία παστερίωσης 
που χρησιμοποιεί διαφορετικούς συνδυασμούς χρόνου 
και θερμοκρασίας για την επίτευξη ισοδύναμου αποτε¬ 
λέσματος, παρουσιάζει αρνητική αντίδραση στη δοκιμα¬ 
σία φωσφατάσης και θετική στη δοκιμασία υπεροξειδά- 
σης, αμέσως δε μετά την παστερίωση ψύχεται, το συ¬ 
ντομότερο δυνατό, σε θερμοκρασία που δεν υπερβαίνει 
τους +6° Ο, στην οποία θερμοκρασία και συντηρείται, η 
δε διάρκεια συντήρησής του καθορίζεται με ευθύνη του 
παρασκευαστή και δεν μπορεί να υπερβαίνει τις πέντε 
(5) ημέρες, συμπεριλαμβανομένης και της ημερομηνίας 
παστερίωσης. 

Στη συσκευασία του παστεριωμένου γάλακτος πρέπει 
να αναγράφονται οι ενδείξεις "παστεριωμένο" και “γάλα", 
το σήμα καταλληλότητας του προϊόντος η διάρκεια και η 
θερμοκρασία συντήρησής του. Επιπλέον, μπορεί να ανα¬ 
γράφεται και η ένδειξη "φρέσκο". Οι ενδείξεις αυτές πρέ- 

πει να είναι σε εμφανές σημείο της συσκευασίας και με ευ¬ 
διάκριτους χαρακτήρες. 

β) Ως "γάλα υψηλής παστερίωσης" νοείται το γάλα το 
οποίο έχει υποβληθεί σε επεξεργασία που περιλαμβάνει 
την έκθεση σε υψηλή θερμοκρασία στους +85° έως 
+127° Ο σε τέτοιες συνθήκες θερμοκρασίας και χρόνου 
ώστε η δοκιμασία υπεροξειδάσης να είναι αρνητική, αμέ¬ 
σως δε μετά τη θερμική του επεξεργασία ψύχεται, το συ¬ 
ντομότερο δυνατό, σε θερμοκρασία που δεν υπερβαίνει 
τους +6° Ο. 

Η συντήρηση του γάλακτος υψηλής παστερίωσης γίνε¬ 
ται σε θερμοκρασία που δεν υπερβαίνει τους +6° Ο, η δε 
διάρκεια συντήρησής του καθορίζεται με ευθύνη του πα¬ 
ρασκευαστή. 

Στη συσκευασία του γάλακτος υψηλής παστερίωσης 
πρέπει να αναγράφονται οι ενδείξεις 'γάλα" και "υψηλής 
παστερίωσης", το σήμα καταλληλότητας του προϊόντος, 
η διάρκεια και η θερμοκρασία συντήρησής του. Οι ενδεί¬ 
ξεις αυτές πρέπει να είναι σε εμφανές σημείο της συ¬ 
σκευασίας και με ευδιάκριτους χαρακτήρες. 

Απαγορεύεται η με οποιονδήποτε τρόπο και σε οποιο- 
δήποτε σημείο της συσκευασίας του προϊόντος αναγρα¬ 
φή των ενδείξεων "φρέσκο" και "παστεριωμένο". 

Άρθρο 2 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργείται το προεδρικό διάταγμα 104/1988 (Α' 46). 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει τριάντα (30) 
ημέρες μετά τη δημοσίευσή του στην Εφημερίδα της Κυ- 
βερνήσεως. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 1η Ιουνίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΠΑΡΑΣΚΕΥΑΣ ΦΟΥΝΤΑΣ 
-Φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 114 

Τροποποίηση και συμπλήρωση διατάξεων του κατα¬ 
στατικού και του Κανονισμού Ανεργίας του Ταμείου Συ¬ 
ντάξεων Προσωπικού Εφημερίδων Αθηνών και Θεσσαλο¬ 
νίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

1. Τις διατάξεις της παρ.3 του άρθρου 5 του Ν.4504/ 
1966 (57 Α) και της παρ.2 του άρθρου 1 του Ν.Δ.2520/ 
1953 (220 Α). 

2. Τις διατάξεις των άρθρων 23 και 27 του Ν. 1558/1985 
(137 Α), του άρθρου 5 του Π.Δ.437/1985 (157 Α), του άρ¬ 
θρου 15 του Π.Δ.213/1992 (102 Α) και του Π.Δ.372/1995 
(201 Α). 

3. Τις διατάξεις του άρθρου 29Ατου Ν. 1558/1985, που 


προστέθηκε με το άρθρο 27 του Ν.2081/1992 (154 Α) και 
αντικαταστάθηκε με το άρθρο 1 του Ν.2469/1997 (38 Α). 

4. Την οικ.1749/4-11-1998 (1171 Β) απόφαση του 
Πρωθυπουργού και του Υπουργού Εργασίας και Κοινω¬ 
νικών Ασφαλίσεων "Ανάθεση αρμοδιοτήτων στον Υφυ¬ 
πουργό Εργασίας και Κοινών. Ασφαλίσεων , Φοίβο Ιω- 
αννίδη". 

5. Την πρόταση του Διοικητικού Συμβουλίου του Ταμεί¬ 
ου Συντάξεων Προσωπικού Εφημερίδων Αθηνών και Θεσ¬ 
σαλονίκης, που διατυπώθηκε κατά τις 1585/18-9-98 και 
1612/19-4-1999 συνεδριάσεις του. 

6. Τη γνώμη του Συμβουλίου Κοινωνικής Ασφάλισης, 
που διατυπώθηκε κατά τις 46/14-12-1998 και 3/26-3-1999 
συνεδριάσεις του της ΚΘ' και ΚΓ περιόδου αντίστοιχα. 

7. Το γεγονός ότι από την εφαρμογή του Προεδρικού 
αυτού Διατάγματος, δεν προκαλείται επιβάρυνση στον 
κρατικό προϋπολογισμό, αλλά στους προϋπολογισμούς 
του Γενικού Λογαριασμού και του Ειδικού Λογαριασμού 
Ανεργίας του Ταμείου Συντάξεων Προσωπικού Εφημερί¬ 
δων Αθηνών και Θεσσαλονίκης (Ν.Π.Δ.Δ.), το ύψος της 
οποίας ανέρχεται για το τρέχον έτος στο ποσό των 75 
εκατ. δρχ. για τον Γενικό Λογ/σμό και στο ποσό των 13 
εκατ. δρχ. για τον Ειδικό Λογ/σμό Ανεργίας. 

Η επιβάρυνση των παραπάνω προϋπολογισμών για κά¬ 
θε έτος της επόμενης πενταετίας, σε σταθερές τιμές τρέ¬ 
χοντος έτους, εκτιμάται ότι θα ανέλθει στο ποσό των 220, 
300,370,440 και 500 εκατ. δρχ. αντίστοιχα για τον Γ ενικό 
Λογ/σμό και των 26 εκατ. δρχ. για τον Ειδικό Λογ/σμό 
Ανεργίας. 

Η δαπάνη για το τρέχον οικονομικό έτος θα καλυφθεί 
από τις πιστώσεις των ΚΑΕ 0611-0618, 0636 και 0637 του 
προϋπολογισμού του Γενικού Λογ/σμού, οι οποίες ανέρ¬ 
χονται στο ποσό των 8.700.000.000 δρχ. και από τις πι¬ 
στώσεις των ΚΑΕ 0651-0652 του Ειδικού Λογαριασμού 
Ανεργίας, οι οποίες ανέρχονται στο ποσό των 
240.000.000 δρχ. 

8. Την 127/1999 γνωμοδότηση του Συμβουλίου Επικρά¬ 
τειας, μετά από πρόταση του Υφυπουργού Εργασίας και 
Κοινωνικών Ασφαλίσεων, αποφασίζουμε: 

Άρθρο 1 

Ηπερ.ατηςπαρ.1 του άρθρου 3του Π.Δ.284/1974 (101 
Α), ανπκαθίσταται ως εξής: 

"α. Στις ημερήσιες εφημερίδες που εκδίδονται στους 
νομούς Αττικής και Θεσσαλονίκης και στο Αθηναϊκό Πρα¬ 
κτορείο Ειδήσεων, με την ειδικότητα του συντάκτη, του 
υπαλλήλου διοίκησης και διαχείρισης, του ανταποκριτή 
εξωτερικού όπως ειδικότερα ορίζεται στην παρ.6 του πα¬ 
ρόντος άρθρου, του χειριστού τηλετυπικών μηχανημά¬ 
των, του κλισογράφου, του εμφανιστή φωτογραφιών, του 
τηλεφωνητή και του φωτοειδησεογράφου που απασχο¬ 
λείται αποκλειστικά σε ημερήσια εφημερίδα". 

Άρθρο 2 

Η παρ.3 του άρθρου 6 του Π.Δ.284/1974, όπως αντικα- 
ταστάθηκε με το άρθρο 1 του Π.Δ.278/1986 (127 Α), τρο¬ 
ποποιείται ως εξής: 

"3. Στην περίπτωση που από τα στοιχεία των παραγρά¬ 
φων 1 και 2 που υποβάλλονται, δεν προκύπτει η ακριβής 
ημερομηνία γέννησης των ασφαλισμένων και των μελών 
της οικογένειάς τους, ως ημερομηνία γέννησης θεωρεί¬ 
ται η 1η Ιουλίου του έτους γέννησης". 

Άρθρο3 

Η παρ.3 του άρθρου 33 του Π.Δ.284/1974, ανηκαθίστα- 
ται ως εξής: 

"3. Στην περίπτωση που οι παραπάνω υπόχρεοι δεν 
στέλνουν έγκαιρα στο Ταμείο τα στοιχεία που αναφέρο- 
νται στο άρθρο αυτό ή δεν τα τηρούν ή αρνούνται στα αρ¬ 
μόδια όργανα τη διεξαγωγή σχετικού ελέγχου, με αποτέ¬ 
λεσμα να δυσχεραίνεται η εξακρίβωση εκείνων που υπά¬ 
γονται στην ασφάλιση καθώς και το ύψος των 
οφειλομένων εισφορών ή η ορθότητα των εισφορών 
που καταβλήθηκαν, το Διοικητικό Συμβούλιο του Τα¬ 
μείου με απόφασή του καθορίζει, κατά την κρίση του, 
τόσο τα ελλείποντα στοιχεία όσο και το ύψος των 
ασφαλιστικών εισφορών που οφείλονται. 

Ο υπόχρεος μπορεί μέσα σε ανατρεπτική προθεσμία 
είκοσι (20) ημερών από την κοινοποίηση της απόφασης 
να ζητήσει την αναθεώρησή της προσκομίζοντας υπο¬ 
χρεωτικά τα ακριβή δικαιολογητικά και στοιχεία. Αν πα- 
ρέλθει άπρακτη η παραπάνω προθεσμία, η απόφαση 
του Διοικητικού Συμβουλίου καθίσταται οριστική και τα 
τυχόν καταλογισθέντα ποσά εισπράττονται ως έσοδο 
του Ταμείου, σύμφωνα με την ισχύουσα νομοθεσία και 
με όλες τις κυρώσεις που προβλέπονται". 

Άρθρο 4 

1. Η περίπτωση β'της παρ.4 του άρθρου 37 του 
Π.Δ.284/1974, καταργείται. 

2. Η παράγραφος 5 του ίδιου άρθρου, αντικαθίσταται 
ως εξής: 

"5. Η εξόφληση των δανείων γίνεται με μηνιαίες τοκο¬ 
χρεωλυτικές δόσεις, οι οποίες αρχίζουν από τον επό¬ 
μενο μήνα της χορήγησης και δεν μπορούν να είναι 
ανώτερες των τριάντα έξι (36), με επιτόκιο το οποίο κα¬ 
θορίζεται με απόφαση του Διοικητικού Συμβουλίου του 
Ταμείου, σύμφωνα με όσα προβλέπονται από την εκά- 
στοτε ισχύουσα σχετική απόφαση της Επιτροπής Νομι¬ 
σματικών και Πιστωτικών Θεμάτων της Τράπεζας Ελ¬ 
λάδος και ασφάλιστρο 1% ετησίως". 

Άρθρο 5 

Η παράγραφος 7 του άρθρου 40 του Π.Δ.284/74, 
αντικαθίσταται ως εξής: 

"7. Αποκλείεται οποιαδήποτε διόρθωση των αποδο¬ 
χών των ασφαλισμένων, μετά την παρέλευση διετίας 
από της υποβολής στο Ταμείο των σχετικών μισθολογι- 
κών καταστάσεων από τον εργοδότη, εκτός αν η διόρ¬ 
θωση οφείλεται σε νομοθετική διάταξη, σε εφαρμογή 
Σ.Σ.Ε. ή σε δικαστική απόφαση η οποία είναι εκτελε¬ 
στή”. 

Άρθρο 6 

1. Το εδάφιο γ' της παρ.3 του άρθρου 44 του 
Π.Δ.284/74, όπως τροποποιήθηκε με το άρθρο 1 του 
Π.Δ. 1245/1981 (307 Α), το άρθρο 3 του Π.Δ.470/1984 
(168 Α), το άρθρο 7 του Π.Δ.278/1986 (127 Α), το άρθρο 
1 του Π.Δ.433/1988 (198 Α), το άρθρο 1 του 
Π.Δ.344/1989 (157 Α), το άρθρο 1 του Π.Δ.415/1990 (161 
Α), το άρθρο 1 του Π.Δ.24/1992 (6 Α) και το άρθρο 3του 
Π.Δ.384/1993 (163 Α), αντικαθίστανται ως εξής: 

"γ. Από τον παραπάνω μέσο όρο, λαμβάνονται: 

Ολόκληρο το ποσό μέχρι 400.000 δρχ. 

Ποσοστό 50% για τις επόμενες 100.000 δρχ. 


Ποσοστό 30% για το υπόλοιπο τμήμα αποδοχών. 

Το άθροισμα των παραπάνω τριών ποσών, αποτελεί 
το συντάξιμο μισθό πάνω στον οποίο υπολογίζεται η 
σύνταξη". 

2. Η παράγραφος 8 του άρθρου 44 του Π.Δ.284/74, η 
οποία προστέθηκε με το Π.Δ.591/1979 (178 Α) και τρο¬ 
ποποιήθηκε με το άρθρο 2 του Π.Δ.1245/1981, το άρ¬ 
θρο 2 του Π.Δ.278/1986, το άρθρο 1 του Π.Δ.415/1990 
και το άρθρο 3 του Π.Δ.384/1993, αντικαθίσταται ως 
εξής: 

"8. Το ποσό της σύνταξης λόγω γήρατος η αναπη¬ 
ρίας, προσαυξάνεται κατά 16.000 δρχ. για τη σύζυγο ή 
τον μη εργαζόμενο ούτε συνταξιοδοτούμενο σύζυγο 
και κατά 8.000 δρχ. για κάθε άγαμο παιδί, μέχρι τη συ¬ 
μπλήρωση του 18ου έτους της ηλικίας του ή του 24ου 
έτους, σε περίπτωση συνέχισης των σπουδών σε ανώ¬ 
τατα ή ανώτερα εκπαιδευτικά ιδρύματα του εσωτερι¬ 
κού ή του εξωτερικού ή σε δημόσια ή ιδιωτικά ΙΕΚ, των 
οποίων η οργάνωση λειτουργία και εποπτεία διέπεται 
από τις διατάξεις του Ν.2009/1992 (18 Α), εφόσον δεν 
ασκεί επάγγελμα ή δεν λαμβάνει σύνταξη από δική του 
εργασία. 

Τα παραπάνω όρια ηλικίας δεν ισχύουν προκειμένου 
για παιδιά που είναι ανίκανα για κάθε βιοποριστική ερ¬ 
γασία, εφόσον η ανικανότητά τους επήλθε πριν από τη 
συμπλήρωση των προαναφερομένων ορίων ηλικίας. 

Αν συνταξιοδοτούνται από το Ταμείο και οι δύο σύζυ¬ 
γοι, οι προσαυξήσεις συζύγου και παιδιών χορηγούνται 
μόνο στον ένα σύζυγο. 

Η επιλογή γίνεται με την υποβολή υπευθύνων δηλώ¬ 
σεων του Ν. 1599/1986 (71 Α), και από τους δύο συζύ¬ 
γους στο Ταμείο, οι οποίες θεωρούνται οριστικές και 
αμετάκλητες. 

Σε περίπτωση μη υποβολής των ανωτέρω υπευθύνων 
δηλώσεων, οι προσαυξήσεις χορηγούνται στο σύζυγο, 
εκτός αν η επιμέλεια των παιδιών ασκείται από τη σύ¬ 
ζυγο, οπότε οι προσαυξήσεις των παιδιών χορηγούνται 
σε αυτή. 

Άρθρο 7 

Το εδάφιο γ'της παρ.3 του άρθρου 14 του 
Β.Δ.456/1967 (143 Α), όπως τροποποιήθηκε με την 
παρ.1 του άρθρου 2του Π.Δ. 159/1983 (63 Α), το άρθρο 
2του Π.Δ.110/1987 (64 Α), με τηνπαρ.2του άρθρου 2 
του Π.Δ.415/1990 και το άρθρο 13 του Π.Δ.384/1993, 
τροποποιείται ως εξής: 

"γ. Αν οι αποδοχές είναι άνω των 200.000 δρχ., λαμ- 
βάνεται: 

γ. α. ολόκληρο το ποσό μέχρι 200.000 δρχ. 
γ. β. ποσοστό 30% για το τμήμα αποδοχών από 
200.001 -240.000 δρχ. 

γ. γ. ποσοστό 30% για το τμήμα αποδοχών από 
240.001 - 320.000 δρχ. κ α ι 
γ. δ. ποσοστό 5% για το τμήμα αποδοχών από 
320.001 και πάνω. 

Το άθροισμα των παραπάνω τεσσάρων ποσών αποτε¬ 
λεί το μισθό, πάνω στον οποίο υπολογίζεται το βασικό 
επίδομα ανεργίας". 

Άρθρο 8 

Η ισχύς του παρόντος διατάγματος, αρχίζει από την 
πρώτη του επόμενου μήνα εκείνου της δημοσίευσής 
του στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του πα¬ 
ρόντος διατάγματος. - 

Αθήνα, 2 Ιουνίου 1999 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-♦- 

ΑΠΟΦΑΣΕΙ Σ 

Αριθμ. Φ.0544/3/ΑΣ 100/Μ. 4939 (3) 

Έγκριση του Διετούς Προγράμματος συνεργασίας με¬ 
ταξύ του Υπουργείου Εργασίας και Κοινωνικών Ασφαλί¬ 
σεων της Ελλάδος και του Υπουργείου Εργασίας και Κοι¬ 
νωνικών Ασφαλίσεων της Κύπρου σε θέματα εργασίας 
1998-1999. (Λευκωσία, 18.1.1999). 

ΟΙ ΥΠΟΥΡΓΟΙ ΕΞΩΤΕΡΙΚΩΝ, ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντες υπόψει τις διατάξεις: 

1. του άρθρου 4.2 της Συμφωνίας μεταξύ των Κυβερ¬ 
νήσεων της Ελληνικής Δημοκρατίας και της Κυπριακής 
Δημοκρατίας για συνεργασία στον τομέα εργασίας που 
υπογράφηκε στη Λευκωσία στις 26.7.1993 και κυρώθηκε 
από τη χώρα μας με τον υπ’ αριθ. 2420/1996 Νόμο που δη- 
μοσιεύθηκε στο υπ’ αριθμ. 142 Φύλλο της Εφημερίδος 
της Κυβερνήσεως τεύχος Α' της 3.7.1996. 

2. το περιεχόμενο του υπό έγκριση Προγράμματος συ¬ 
νεργασίας, αποφασίζουμε: 

Εγκρίνουμε ως έχει και στο σύνολό του το διετές Πρό¬ 
γραμμα συνεργασίας μεταξύ του Υπουργείου Εργασίας 
και Κοινωνικών Ασφαλίσεων της Ελλάδος και του Υπουρ¬ 
γείου Εργασίας και Κοινωνικών Ασφαλίσεων της Κύπρου 
σε θέματα Εργασίας 1998 - 1999 που υπογράφτηκε ατη 
Λευκωσία στις 18 Ιανουάριου 1999 της οποίας το κείμενο 
σε πρωτότυπο στην Ελληνική γλώσσα έχει ως εξής: 

Αθήνα, 18 Μαΐου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ Γ. ΑΡΣΕΝΗΣ 

ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

Μ. ΠΑΠΑΪΩΑΝΝΟΥ Λ. ΠΑΠΑΔΗΜΑΣ 


ΔΙΕΤΕΣ ΠΡΟΓΡΑΜΜΑ ΣΥΝΕΡΓΑΣΙΑΣ 
ΜΕΤΑΞΥ ΤΟΥ ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ ΤΗΣ ΕΛΛΑΔΑΣ ΚΑΙ ΤΟΥ ΥΠΟΥΡΓΕΙΟΥ ΕΡ¬ 
ΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΤΗΣ ΚΥΠΡΟΥ 
ΣΕ ΘΕΜΑΤΑ ΕΡΓΑΣΙΑΣ 1998 -1999 

Με βάση τις ρυθμίσεις του άρθρου 4.2 της Συμφωνίας 
μεταξύ των Κυβερνήσεωντης Ελληνικής Δημοκρατίας και 
της Κυπριακής Δημοκρατίας για συνεργασία στον τομέα 
εργασίας, που υπογράφτηκε στις 26-7-1993 και κυρώθη¬ 
κε με το Ν. 2420/96 (ΦΕΚ 142/Α/3-7-96) για την Ελλάδα, 
και με τη δημοσίευσή της στην Επίσημη Εφημερίδα στις 


24-6-1994 για την Κύπρο τα δύο Συμβαλλόμενα Μέρη 
συμφωνούν στην υπογραφή του πρώτου Διετούς Προ¬ 
γράμματος Συνεργασίας για υλοποίηση της Συμφωνίας. 

I. ΑΝΤΑΛΛΑΓΗ ΕΜΠΕΙΡΙΩΝ ΚΑΙ ΠΛΗΡΟΦΟΡΙΩΝ ΜΕΤΑ¬ 
ΞΥ ΤΩΝ ΑΡΜΟΔΙΩΝ ΛΕΙΤΟΥΡΓΩΝ/ΥΠΑΛΛΗΛΩΝ ΤΩΝ 
ΥΠΗΡΕΣΙΩΝ ΤΩΝ ΔΥΟ ΥΠΟΥΡΓΕΙΩΝ ΣΤΟΥΣ ΤΟΜΕΙΣ : 
ΑΠΑΣΧΟΛΗΣΗΣ, ΚΑΤΑΡΤΙΣΗΣ, ΕΠΑΓΓΕΛΜΑΤΙΚΟΥ 
ΠΡΟΣΑΝΑΤΟΛΙΣΜΟΥ, ΑΣΦΑΛΕΙΑΣ ΚΑΙ ΥΓΕΙΑΣ ΕΡΓΑΖΟ¬ 
ΜΕΝΩΝ, ΘΕΜΑΤΩΝ ΑΝΑΠΗΡΩΝ ΚΑΙ ΒΙΟΜΗΧΑΝΙΚΩΝ 
ΣΧΕΣΕΩΝ. 

Η υλοποίηση αυτού του προγράμματος θα αναληφθεί 
από τις υπηρεσίες των Γ ενικών Διευθύνσεων Εργασίας 
και Συνθηκών Υγιεινής της Εργασίας καθώς και τη Διεύ¬ 
θυνση Διεθνών Σχέσεων του Υπουργείου Εργασίας και 
Κοινωνικών Ασφαλίσεων της Ελλάδας και τις υπηρεσίες 
Διεθνών Σχέσεων, Απασχόλησης, Επαγγελματικής Κα¬ 
τάρτισης και Επαγγελματικού Προσανατολισμού, του 
Οργανισμού Απασχόλησης Εργατικού Δυναμικού (ΟΑ- 
ΕΔ) Ελλάδας και το Τμήμα Εργασίας και την Υπηρεσία 
Βιομηχανικών Σχέσεων του Υπουργείου Εργασίας και 
Κοινωνικών Ασφαλίσεων της Κύπρου 

Στα πλαίσια του προγράμματος διοργανώνονται διμε¬ 
ρείς συναντήσεις/ανταλλαγές, επισκέψεις σε βιομηχα¬ 
νίες και άλλους χώρους εργασίας καθώς και επισκέψεις 
στα εργαστήρια των αντίστοιχων Υπηρεσιών, κατά τη 
διάρκεια των οποίων θα γίνεται αλληλοενημέρωση και θα 
αναλύονται/εξετάζονται τα εξής θέματα: 

1. ΑΠΑΣΧΟΛΗΣΗ, ΚΑΤΑΡΤΙΣΗ ΚΑΙ ΕΠΑΓΓΕΛΜΑΤΙΚΟΣ 

ΠΡΟΣΑΝΑΤΟΛΙΣΜΟΣ 

1.1. Εξελίξεις στον Ευρωπαϊκό και γενικότερα στο διε¬ 
θνή χώρο που αφορούν τη λειτουργία της αγοράς εργα¬ 
σίας μέσα από επιστημονικές έρευνες/μελέτες. 

1.2. Μηχανισμοί, τεχνικές και μέθοδοι που χρησιμοποι¬ 
ούν οι αντίστοιχες υπηρεσίες στην υλοποίηση της πολιτι¬ 
κής στον τομέα της απασχόλησης, επαγγελματικής κα¬ 
τάρτισης και επαγγελματικού προσανατολισμού. 

1. 3. Διοικητικές διευθετήσεις, οργάνωση, δομή, λει¬ 
τουργία, διαδικασία και μέθοδοι που ακολουθούνται από 
τις Υπηρεσίες Απασχόλησης, Επαγγελματικής Κατάρτι¬ 
σης και Επαγγελματικού Προσανατολισμού. 

1. 4. Ανάπτυξη συστήματος πληροφοριών απασχόλη¬ 
σης, επαγγελματικής κατάρτισης και επαγγελματικού 
προσανατολισμού. 

1.5. Ασφάλιση κατά της ανεργίας. 

2. ΑΣΦΑΛΕΙΑ ΚΑΙ ΥΓΕΙΑ ΕΡΓΑΖΟΜΕΝΩΝ 

2.1. Εξελίξεις στον Ευρωπαϊκό χώρο και γενικότερα απο 
διεθνή χώρο που αφορούν νέους επαγγελματικούς κιν¬ 
δύνους που επισημαίνονται από επιστημονικές έρευνες 
καθώς και τρόπους και τεχνικά μέτρα αντιμετώπισης 
επαγγελματικών κινδύνων. 

2. 2. Νομοθετικές ή και άλλες ρυθμίσεις που εφαρμό¬ 
στηκαν για την εναρμόνιση με το Κοινοτικό Κεκτημένο. 

2. 3. Νέες Οδηγίες, Κανονισμοί, Αποδεκτά Επίπεδα ή 
Νομοθεσίες που προωθούνται στην Ευρωπαϊκή Κοινότη¬ 
τα και στο Εθνικό Επίπεδο. 

2.4. Μηχανισμοί, τεχνικές και μέθοδοι που χρησιμοποι¬ 
ούν οι αντίστοιχες υπηρεσίες στην εφαρμογή της νομο¬ 
θεσίας για βελτίωση των επιπέδων ασφάλειας και υγείας 
στην εργασία. 

2. 5. Διοικητικές διευθετήσεις, οργάνωση, δομή, λει¬ 
τουργία, διαδικασίες και μέθοδοι που ακολουθούν οι Υπη¬ 
ρεσίες Επιθεώρησης. 

3. ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ 
3.1. Εξελίξεις στον Ευρωπαϊκό και γενικότερα στο διε¬ 
θνή χώρο. 

3. 2. Νέες Οδηγίες, Κανονισμοί, Αποδεκτά Επίπεδα ή 
Νομοθεσίες που προωθούνται όσην Ευρωπαϊκή Κοινότη¬ 
τα και στο Εθνικό Επίπεδο. 

3. 3. Μηχανισμοί, τεχνικές και μέθοδοι που χρησιμοποι¬ 
ούν οι αντίστοιχες υπηρεσίες στην εφαρμογή της νομο¬ 
θεσίας και των προγραμμάτων. 

3. 4. Διοικητικές διευθετήσεις, οργάνωση, δομή, λει¬ 
τουργία, διαδικασία και μέθοδοι που ακολουθούν οι αρ¬ 
μόδιες υπηρεσίες. 

3. 5. Ανταλλαγές ατόμων με ειδικές ανάγκες. 

4. ΒΙΟΜΗΧΑΝΙΚΕΣ/ΕΡΓΑΣΙΑΚΕΣ ΣΧΕΣΕΙΣ 

4. 1. Μελέτη της διαδικασίας επίλυσης εργατικών δια¬ 
φορών. 

4. 2. Εξέταση του τρόπου οργάνωσης και λειτουργίας 
των εργοδοτικών και συνδικαλισπκών οργανώσεων. 

4. 3. Ενημέρωση σχετικά με τις μεθόδους εναρμόνισης 
της Ελλάδας με τα ισχύοντα στον τομέα των βιομηχανι- 
κών/εργασιακών σχεσεων στην Ευρωπαϊκή Ένωση λαμ- 
βανομένης υπόψη της αίτησης της Κύπρου για ένταξή της 
ως πλήρους μέλους. 

II. ΣΥΝΕΡΓΑΣΙΑ ΓΙΑ ΤΗΝ ΕΚΠΑΙΔΕΥΣΗ ΚΑΙ ΕΠΙΜΟΡ¬ 
ΦΩΣΗ. 

Η συνεργασία στους τομείς όπως αυτοί αναφέρονται 
στις παραγράφους 1,2,3,4, στο κεφάλαιο I μεταξύ των 
δύο Υπουργείων και των εποπτευομένων από αυτά Οργα- 
νισμών/Υπηρεσιών θα επιδιωχθεί ως ακολούθως: 

1. Πρόγραμμα εκπαίδευσης, σεμινάρια, συμπόσια σε 
θέματα Απασχόλησης, Επαγγελματικού Προσανατολι¬ 
σμού και Επαγγελματικής Ασφάλειας και Υγείας που ορ¬ 
γανώνονται στην Κύπρο και την Ελλάδα, από τις αντίστοι¬ 
χες Υπηρεσίες. 

2. Πρακτική εξάσκηση λειτουργών/υπαλλήλων των Υπη¬ 
ρεσιών των δύο Υπουργείων και των εποπτευομένων Οργα- 
νισμών/Υπηρεσιών τους για απόκτηση εμπειριών και γνώ¬ 
σεων στις αντίστοιχες Υπηρεσίες της άλλης πλευράς. 

3. Συνδιοργάνωση ή συμμετοχή του ενός σε ανάλογες 
δράσεις του άλλου. 

III. ΣΥΝΕΡΓΑΣΙΑ ΣΤΑ ΠΕΔΙΑ ΠΛΗΡΟΦΟΡΗΣΗΣ ΚΑΙ ΤΕΚ¬ 
ΜΗΡΙΩΣΗΣ 

Οι αντίστοιχες Υπηρεσίες θα εγκαθιδρύσουν μεταξύ 
τους μόνιμο σύστημα επαφής για ανταλλαγή πληροφό¬ 
ρησης ιδιαίτερα πάνω στις εξελίξεις στην Ευρωπαϊκή 
Ένωση, στους τομείς που αναφέρονται στις παραγρά¬ 
φους 1,2,3,4, του κεφαλαίου !. Για το σκοπό αυτό θα εξε¬ 
ταστεί το ενδεχόμενο δημιουργίας κοινής τράπεζας πλη¬ 
ροφοριών ή της δημιουργίας διευθετήσεων για πρόσβα¬ 
ση από την κάθε πλευρά σε τράπεζες πληροφοριών που 
έχει στη διάθεσή της η άλλη πλευρά. 

Οι αντίστοιχες Υπηρεσίες θα ανταλλάσσουν επίσης με¬ 
ταξύ τους έντυπο και άλλο ενημερωτικό υλικό σχετικό με 
όλες τις δράσεις που εντάσσονται στο Πρόγραμμα Συ¬ 
νεργασίας για σκοπούς πληροφόρησης, ενημέρωσης και 
εκπαίδευσης όπως λ.χ.: 

• νομοθεσίας, υπουργικών αποφάσεων και εγκυκλίων 
για τους λειτουργούς των δύο Υπουργείων και των επο¬ 
πτευομένων Οργανισμών/Υπηρεσιών, και 


• ενημερωτικού/διαφωτιστικού υλικού για το εργατικό 
δυναμικό. 

Κατά τη διάρκεια του διετούς προγράμματος θα διε- 
ρευνήσουν τη δυνατότητα και στη συνέχεια θα προχωρή¬ 
σουν στην ετοιμασία από κοινού εντύπου και άλλου ενη- 
μερωτικού/διαφωτιστικού υλικού. 

IV. ΟΙΚΟΝΟΜΙΚΟΙ ΚΑΙ ΑΛΛΟΙ ΟΡΟΙ 

Με βάση το άρθρο 4, παράγραφο 1 της Συμφωνίας θα 
ισχύουν οι εξής διευθετήσεις για δαπάνες : 

1. Η Ελληνική Κυβέρνηση θα καλύψει τα έξοδα μετάβα¬ 
σης και επιστροφής των Ελλήνων λειτουργών/υπαλλή- 
λων, που θα φιλοξενηθούν στην Κύπρο καθώς και τα έξο¬ 
δα φιλοξενίας των Κυπρίων λειτουργών/υπαλλήλων στην 
Ελλάδα. 

Παράλληλα από την Κυπριακή Κυβέρνηση θα καλυ¬ 
φθούν τα έξοδα μετάβασης και επιστροφής των Κυπρίων 
λειτουργών/υπαλλήλων που θα φιλοξενηθούν στην Ελλά¬ 
δα καθώς και τα έξοδα διαμονής των Ελλήνων λειτουρ- 
γών/υπαλλήλων στην Κύπρο. 

2. Τα έξοδα διοργάνωσης σεμιναρίων/συμποσίων ή 
προγραμμάτων κατάρτισης/εκπαίδευσης θα αναλαμβά¬ 
νει η διοργανώτρια πλευρά. 

3. Τα έξοδα φιλοξενίας στην Ελλάδα Κυπρίων ατόμων 
με ειδικές ανάγκες καθώς και τα έξοδα διαμονής ατό¬ 
μων με ειδικές ανάγκες για κατάρτιση θα καλυφθούν 
από την Ελληνική Κυβέρνηση, ενώ αντίστοιχα τα έξοδα 
φιλοξενίας στην Κύπρο Ελλήνων ατόμων με ειδικές ανά¬ 
γκες καθώς και τα έξοδα διαμονής ατόμων με ειδικές 
ανάγκες για κατάρτιση θα καλυφθούν από την Κυπρια¬ 
κή Κυβέρνηση. 

4. Οι δαπάνες για έκδοση ενημερωτικού/διαφωτιστικού 
υλικού προς ανταλλαγή θα βαρύνουν την πλευρά που θα 
ετοιμάσει το υλικό. Σε περίπτωση έκδοσης κοινού εντύ¬ 
που υλικού τα έξοδα θα επωμισθούν οι δύο πλευρές κα¬ 
τόπιν συμφωνίας. 

Για την υλοποίηση του διετούς προγράμματος έχουν 
προβλεφθείτα εξής: 

Για το έτος 1998 

Α. Φιλοξενία από την Κυπριακή πλευρά 
Μάιος 1998 Ελλαδοκυπριακό Συνέδριο 

Κάλυψη διαμονής για 2 άτομα 
Νοέμβριος 1998 Διεθνές Συνέδριο του Διεθνούς Συνδέ¬ 
σμου Επιθεώρησης Εργασίας (Ι.Α.Ι.Ι.) 
Κάλυψη διαμονής για 2 άτομα. 

Β. Φιλοξενία από την Ελληνική πλευρά 
Δεκέμβριος 1998 Συνάντηση ενημέρωσης 

Κάλυψη διαμονής για 2 άτομα. 

Για το έτος 1999 
Α. Συναντήσεις - ανταλλαγές 

Τουλάχιστον 8 Συναντήσεις/Ανταλλαγές, 4 στην Ελλά¬ 
δα και 4 στην Κύπρο, σε ημερομηνίες που θα καθορι- 
σθούν μεταξύ των ενδιαφερομένων μερών. 

Β. Συμμετοχή σε σεμινάρια και συμπόσια 
Δύο (2) συμμετοχές από κάθε πλευρά ανά εκδήλωση και 
τομέα. 

Η ανταλλαγή ατόμων με ειδικές ανάγκες θα πραγματο¬ 
ποιείται κατόπιν συνεννοήσεως μεταξύ των ενδιαφερομέ¬ 
νων μερών. Τα Συμβαλλόμενα Μέρη θα συστήσουν Συ- 

ντονιστική Επιτροπή αποτελούμενη από στελέχη των δύο 
Υπουργείων και των εποπτευόμενων Οργανισμών/Υπηρε- 
αιών η οποία θα φροντίσει για την υλοποίηση του παρό¬ 
ντος Προγράματος. 

Η διάρκεια του Προγράμματος ορίζεται διετής (1998 - 
1999) και καλύπτει όλες τις ενέργειες που έγιναν κατά το 
έτος 1998. 


Έγινε και υπογράφτηκε στη Λευκωσία στις 18 Ιανουάρι¬ 
ου 1999 σε δύο πρωτότυπα στην Ελληνική Γλώσσα, τα 
οποία είναι εξίσου αυθεντικά. 

ΓΙΑ ΤΟ ΥΠΟΥΡΓΕΙΟ ΕΡΓΑΣΙΑΣ ΓΙΑ ΤΟ ΥΠΟΥΡΓΕΙΟ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 

(ΜΙΛΤΙΑΔΗΣ ΠΑΠΑΪΩΑΝΝΟΥ) (ΑΝΔΡΕ ΑΣ ΜΟΥΣΙΟΥΤΤΑΣ) 
ΥΠΟΥΡΓΟΣ ΥΠΟΥΡΓΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.Θϊ.9Γ 
ΙΝΤΕΡΝΕΤ: Ηοί-9Γ 
β-ππΗΐΙ: ηνα$ @ ΙιοΙ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


[ Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 227- Τ.Κ. 54100 (031)423 956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 
1 (0251)46 888/47 533 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


(031) 423 956 


4135 228 


(061) 6381 100 
(0651) 87215 


(0531)22 858 


(041) 597449 
(0661)89 127/89 120 


(081) 396 223 


ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , _·. 


- Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσειςκ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » . 

3.500 


Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 

* . 

Δ' (Απαλλοτριώσεις, πολεοδομία κ.λπ.) 

70.000 » . 

3.500 

» . 

Αναπτυξιακών Πράξεων (Τ.Α.Π.Σ.) 

30.000 » . 

1.500 

» 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

15.000 » . 

750 

» . 

Γ ίαράρτημα (Προκηρύξεις θέσεων ΔΕΠ κ.τλ.) 

5.000 » . 

250 

» . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » . 

150 

>* 

Προκηρύξεων Α.Σ.Ε.Π. 

10.000 » . 

500 

» 

Ανωνύμων Εταιρειών & Ε.Π.Ε. 

250.000 » . 

12.500 

η 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

! - 

250.000 » . 

12.500 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρουής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 























